16.12.2022. Nr. 1.8/585

TEHNISKIE NOTEIKUMI

**“Kanalizācijas tīklu izbūvei Vārmes pagastā paralēli autoceļam V1297 posmā no īpašuma “Stūrīši” līdz īpašumam “Sprogas”**

1. Projektā paredzēt jaunas sadzīves kanalizācijas tīklu izbūvi Vārmes pagastā paralēli autoceļam V1297 posmā no īpašuma Stūrīši’’ līdz īpašumam ‘’Sprogas’’.
2. Sadzīves kanalizācijas tīklus un pievadus projektēt atbilstoši esošajai apbūvei.
3. Paredzēt atsevišķus kanalizācijas pievadus katram zemes gabalam atbilstoši LBN ievērtējot ēku esošo kanalizācijas izvadu novietojumu un iebūves dziļumu.
4. Projektēto jaunbūvējamo kanalizāciju paredzēt pieslēgt īpašumā ‘’Stūrīši’’ esošajai maģistrālajai kanalizācijai.
5. Kanalizācijas tīklu apkalpošanai paredzēt akas Parka ceļa robežās un iebrauktuvju uz īpašumiem robežās.
6. Sadzīves kanalizācijas tīklus projektēt saskaņā ar LBN, cauruļvadu materiāls gludsienu PP.
7. Sadzīves kanalizācijas maģistrālo tīklu skatakas projektēt no polimēra materiāla, dziļumam līdz 2.99m - DN600/630mm un dziļumam lielākam par 3.00m - ne mazāks kā DN1000/630mm (skatakas apkalpes virsmai un pakāpieniem ir jābūt korozij-noturīgiem, neslīdošiem ar profilētu, viļņainu virmu).
8. Aku lūkām jābūt fiksēta tipa, stabilām ar fiksējošām atsperēm, tās nedrīkst kustēties un „grabēt” transporta slodzes ietekmē. Lūkas klase ne zemāka kā D400 (40t).
9. Aku lūkām ir jābūt montētām uz armēta dzelzbetona slodzi kliedējoša atbalsta gredzena.
10. Vietās, kurās inženierkomunikācijas krustojas savā starpā, vertikālais attālums jāpieņem saskaņā ar inženierkomunikāciju projektēšanas normatīviem.
11. Atjaunojamie segumi projektējami atbilstoši ‘’Ceļu specifikācijas’’ aktuālajai versijai.
12. Projekta risinājumus projektēšanas stadijā saskaņot ar SIA”KULDĪGAS ŪDENS” inženieri.
13. Pēc kanalizācijas ārējo tīklu izbūves veikt to digitālo uzmērīšanu (**arī esošos tīklus, kuri tiek pieslēgti pie jaunizbūvētajiem**) saskaņā ar MK noteikumiem Nr.281 „Augstas detalizācijas topogrāfiskās informācijas un tās centrālās datubāzes noteikumi” un izbūvēto cauruļvadu digitālās izpildshēmas DGN formātā iesniegt SIA „KULDĪGAS ŪDENS” inženierim. Izbūvēto tīklu izpilduzmērījumu reģistrēt SIA „ĢeoDati”.
14. Pēc inženierkomunikāciju pārbūves, ekspluatācijā nelietojamās inženierkomunikāciju sistēmas daļas nojauc būvniecības ierosinātājs. Demontētos tīklus attēlot izpilduzmērījumā, pievienojot piezīmes par nojaukšanas veidu (piemēram atslēgtas, izraktas, demontētas līdz noteiktam dziļumam, utt.). Demontēto tīklu izpilduzmērījumu reģistrēt SIA „ĢeoDati”.
15. Pieslēgšanos pie pilsētas ūdensvada un/vai kanalizācijas tīkliem veikt SIA „KULDĪGAS ŪDENS” pārstāvja klātbūtnē.
16. **Būvprojektu DGN vai DWG faila formātā, pirms saskaņošanas, iesniegt SIA „KULDĪGAS ŪDENS” inženierim.**
17. Projekta dokumentāciju saskaņot ar SIA „KULDĪGAS ŪDENS” inženieri (tiek piemērota maksa atbilstoši SIA”KULDĪGAS ŪDENS” cenrādim).
18. Atzinuma sagatavošanai, objekta nodošanai ekspluatācijā, tiek piemērota maksa atbilstoši SIA”KULDĪGAS ŪDENS” cenrādim.
19. Tehniskie noteikumi derīgi līdz 2023.gada 15.decembrim.

SIA “KULDĪGAS ŪDENS” valdes priekšsēdētājs \_\_\_\_\_\_\_\_\_*(paraksts)\*\_*\_\_\_\_\_

/A.Kļaviņš/

KULDĪGAS NOVADA PAŠVALDĪBABūvvaldeKomunikāciju inženierisK.Kalniņš-Kalnmalis*(paraksts)\**

\*DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU

Sagatavoja:

Inženieris Uldis Kuzmins, tālr. 26304650